|  |
| --- |
| 28. SJEDNICA GRADSKOG VIJEĆA GRADA POŽEGETOČKA 19. DNEVNOG REDAP R I J E D L O G O D L U K EO TRANSFORMACIJI PROSTORNOG PLANA UREĐENJA GRADA POŽEGEPREDLAGATELJ: Gradonačelnik Grada PožegeIZVJESTITELJ: Gradonačelnik Grada PožegeSvibanj 2024.  |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 350-03/24-17/1

URBROJ: 2177-1-01/01-24-2

Požega, 20. svibnja 2024.

GRADSKOM VIJEĆU GRADA POŽEGE

PREDMET: Prijedlog Odluke o transformaciji Prostornog plana uređenja Grada Požege

* dostavlja se

Na osnovi članka 62. stavka 1. podstavka 15. Statuta Grada Požege (Službene novine Grada Požege, broj: 2/21. i 11/22.), te članka 59. stavka 1. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21. – pročišćeni tekst), dostavlja se Naslovu na razmatranje i usvajanje Prijedlog Odluke o transformaciji Prostornog plana uređenja Grada Požege.

Pravna osnova za donošenje ove Odluke je u odredbama Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), Zakona o prostornom uređenju (Narodne novine, broj: 153/13., 65/17., 114/18., 39/19., 98/19.,67/23), te Statuta Grada Požege (Službene novine Grada Požege, broj: 2/21. i 11/22.)

GRADONAČELNIK

dr. sc. Željko Glavić, v.r.

PRIVITAK:

1. Zaključak Gradonačelnika Grada Požege
2. Prijedlog Odluke o transformaciji Prostornog plana uređenja Grada Požege



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 350-03/24-17/1

URBROJ: 2177-1-01/01-24-3

Požega, 20. svibnja 2024.

Na temelju članka 44. stavka 1. i članka 48. stavka 1. točke 4. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 113a. Zakona o prostornom uređenju (Narodne novine, broj: 153/13., 65/17., 114/18., 39/19., 98/19.,67/23.), članka 62. stavka 1. alineje 15. Statuta Grada Požege (Službene novine Grada Požege, broj: 2/21.11/22.), Gradonačelnik Grada Požege, dana 20. svibnja 2024. godine, donosi

Z A K L J U Č A K

I.

Utvrđuje se prijedlog Odluke o transformaciji Prostornog plana uređenja Grada Požege kao u predloženom tekstu.

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADSKO VIJEĆE

KLASA: 350-03/24-17/1

URBROJ:2177-1-02/01-24-4

Požega, \_\_. svibnja 2024.

Na temelju članka 113.a Zakona o prostornom uređenju (Narodne novine, broj 153/13., 65/17., 114/18., 39/19., 98/19. i 67/23.) (u daljnjem tekstu: Zakon), te članka 62. stavka 1. podstavka 15. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na 28. sjednici, održanoj \_\_\_. svibnja 2024. godine, donosi

O D L U K U

o transformaciji Prostornog plana uređenja Grada Požege

*Opće odredbe*

Članak 1.

(1) Donosi se Odluka o transformaciji Prostornog plana uređenja Grada Požege (u daljnjem tekstu: Odluka).

(2) Donošenjem ove Odluke započinje postupak transformacije Prostornog plana uređenja Grada Požege (Službene novine Grada Požege, broj. 16/05., 27/08., 19/13. i 11/17.) (u daljnjem tekstu: transformacija Plana).

(3) Nositelj transformacije Plana je Grad Požega, Upravni odjel za komunalne djelatnosti i gospodarenje (u daljnjem tekstu: Nositelj izrade).

(4) Odgovorna osoba Nositelja izrade je čelnik tijela iz stavka 3. ovoga članka.

*Pravna osnova za transformaciju Plana*

Članak 2.

Postupak transformacije Plana temelji se na odredbama članka 113.a Zakona, u skladu s Pravilnikom o prostornim planovima (Narodne novine, broj: 152/23) (u daljnjem tekstu: Pravilnik).

*Razlozi donošenja Plana, ciljevi i programska polazišta*

Članak 3.

(1) Ovom Odlukom određuju se razlozi, ciljevi i programska polazišta za transformaciju Plana.

(2) Razlozi za transformaciju Plana proizlaze iz Zakona kojim je dana mogućnost provedbe postupka transformacije kao procesa prelaska Plana iz analognog u digitalni oblik uz digitalnu transformaciju poslovnih procesa u sustavu ePlanovi.

(3) Cilj transformacije Plana je izrada i donošenje digitalnog oblika Plana sa svojstvima i sadržajima pridruženih sukladno Pravilniku.

(4) Programska polazišta u postupku transformacije Plana su važeća prostorno planska rješenja određena Planom koja se u cijelosti zadržavaju tj. u postupku transformacije Plana ne mogu se izmijeniti prostorno planska rješenja određena Planom.

*Obuhvat Plana*

Članak 4.

Granice obuhvata transformacije Plana identične su granicama obuhvata Plana.

(2) Izmjena granica Plana nije predmet transformacije Plana.

(3) Obuhvat Plana prikazan je na Informacijskom sustavu prostornoga uređenja (<https://ispu.mgipu.hr/>).

*Dinamika s fazama transformacije Plana*

Članak 5.

Za transformaciju Plana određuje se dinamika i faze transformacije Plana kako slijedi:

- Prijedlog Odluke o transformaciji Plana upućuje se Gradskom vijeću Grada Požege na donošenje tijekom mjeseca svibnja 2024. godine

- donesena Odluka o transformaciji Plana objavljuje se u Službenim novinama Grada Požege

- odabir stručnog izrađivača sukladno propisima o javnoj nabavi, tijekom mjeseca lipnja 2024. godine

- izrada Plana u digitalnom obliku u rokovima utvrđenim Ugovorom s stručnim izrađivačem

- prijedlog transformiranog Plana objavljuje se na oglasnoj ploči i mrežnim stranicama Grada Požege i u informacijskom sustavu prostornog uređenja putem elektroničkog sustava „ePlanovi“ u trajanju od 15 dana,

- ishođenje pozitivnog mišljenja Zavoda za prostorno uređenje Požeško-slavonske županije o izvršenoj transformaciji Plana

- Odluku o provedenom postupku transformacije Plana donosi Gradsko vijeće Grada Požege na svoj sjednici nakon provedenih svih faza postupka

- Odluka o provedenom postupku transformacije Plana objavljuje se u Službenim novinama Grada Požege i u informacijskom sustavu prostornog uređenja putem elektroničkog sustava „ePlanovi“,

- Plan za koji je transformacija provedena prestaje važiti prvog dana od dana objave Odluke o provedenom postupku transformacije Plana u Službenim novinama Grada Požege.

*Izvori financiranja transformacije Plana*

Članak 6.

Transformacija Plana financirati će se iz proračuna Grada Požege

*Druga pitanja značajna za transformaciju Plana*

Članak 7.

Prije donošenja Odluke o provedenom postupku transformacije Plana, u skladu sa stavkom 10. članka 113.a Zakona, Nositelj izrade Plana, za transformirani Plan dužan je ishoditi pozitivno mišljenje nadležnog Zavoda za prostorno uređenje.

*Prijelazne i završne odredbe*

Članak 8.

(1) Odluku o provedenom postupku transformacije Plana ovjerava Predsjednik Gradskog vijeća Grada Požege.

(2) Transformirani Plan dostupan je na informacijskom sustavu prostornog uređenja (ISPU).

(3) Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Odluku o transformaciji Prostornog plana uređenja Grada Požege

I. PRAVNA OSNOVA

Pravna osnova za ovaj prijedlog je u odredbi:

1) članka 35. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) kojim su propisane ovlasti predstavničkog tijela

2) članka 113.a stavka 3. Zakona prostornom uređenju (Narodne novine, broj: 153/13., 65/17., 114/18., 39/19., 98/19. i 67/23.) kojim je propisano da Odluku o transformaciji za planove lokalne razine donosi predstavničko tijelo jedinice lokalne samouprave

3) članka 39. Statuta Grada Požege (Službene novine Grada Požege, broj: 2/21. i 11/22.).

II. RAZLOG ZA DONOŠENJE ODLUKE

Razlozi donošenja Odluke o transformaciji PPUG Požege:

* usklađenje sa Zakonom o prostornom uređenju Narodne novine, broj: 153/13., 65/17., 114/18., 39/19., 98/19. i 67/23.)
* provedba postupka transformacije kao procesa prelaska Plana iz analognog u digitalni oblik uz digitalnu transformaciju poslovnih procesa u sustavu ePlanovi.

Cilj transformacije Plana je izrada i donošenje digitalnog oblika Plana sa svojstvima i sadržajima pridruženih sukladno Pravilniku.

Programska polazišta u postupku transformacije Plana su važeća prostorno planska rješenja određena Planom koja se u cijelosti zadržavaju tj. u postupku transformacije Plana ne mogu se izmijeniti prostorno planska rješenja određena Planom.